Babelscape/SREDFM huggingface dataset:
Βασίλειος Αποκάπης

Ο Βασίλειος Αποκάπης ήταν Βυζαντινός στρατηγός του 11ου αιώνα. Καταγόταν από την Οικογένεια Αποκάπη, με γεωργιανές και αρμενικές ρίζες. Πατέρας του ήταν ο Μιχαήλ. Αδελφός του ήταν ο Φαρεσμάνης, βεστάρχης και, το 1069, κυβερνήτης της Ιεράπολης.

Το 1038 αναφέρεται ήδη διοικητής της συριακής Έδεσσας (σημ. Ούρφα, στην Τουρκία). Έπειτα ήταν διοικητής της Βαασπρακανίας, διαδεχόμενος τον πατέρα του, Μιχαήλ, καθώς και διοικητής του Θέματοςς Ιβηρίας. Το 1054, ως πατρίκιος και στρατηγός, ο Βασίλειος Αποκάπης απέκρουσε στο Μαντζικέρτ επίθεση των Σελτζούκων υπό τον Τογκρούλ. Αργότερα την περίοδο 1059-1065, διετέλεσε άρχων, (διοικητής) με τα αξιώματα μάγιστρος και δούκας, του θέματος Παριστρίου. Το 1064, μαζί με τον μετέπειτα αυτοκράτορα Νικηφόρο Βοτανειάτη και τους γιους του, νικήθηκε από τους Ούζους που είχαν διασχίσει τα βόρεια Βαλκάνια, αλλά το ξέσπασμα επιδημίας σύντομα αποδεκάτισε τους εισβολείς και εκδιώχθηκαν.

Μετά την ήττα του Ρωμανού Δ΄ στο Ματζικέρτ το 1071, ο ίδιος φαίνεται να βρισκόταν στην υπηρεσία του Φιλαρέτου Βραχαμίου, Βυζαντινού στρατηγού που είχε ιδρύσει ημιανεξάρτητο κρατίδιο στην Κιλικία, και τον υπηρέτησε ως διοικητής της Έδεσσας, σε δεύτερη θητεία, από το 1077 μέχρι τον θάνατό του, το 1083.
Ναός της Σάντα Ενγκράσια

Ο Ναός της Σάντα Ενγκράσια (πορτογαλικά: "Igreja de Santa Engrácia") είναι ένα μνημείο του 17ου αιώνα που βρίσκεται στη συνοικία Αλφάμα, στη Λισαβόνα. Στις αρχές του 20ου αιώνα ο ναός μετατράπηκε στο Εθνικό Πάνθεον (Panteão Nacional), όπου υπάρχουν τάφοι και κενοτάφια προσωπικοτήτων της Πορτογαλίας.

Ο Ναός της Σάντα Ενγκράσια άρχισε να κατασκευάζεται το 1681. Στο ίδιο σημείο υπήρχαν παλαιότερα άλλοι ναοί αφιερωμένοι στην ίδια αγία. Η πρώτη εκκλησία είχε χτιστεί με χρήματα που είχε δώσει η πριγκίπισσα Μαρία, κόρη του βασιλιά Εμμανουήλ του Α’, γύρω στο 1568. 

Τα σχέδια του ναού του 1681 έγιναν από τον João Antunes, αρχιτέκτονα της βασιλικής αυλής και έναν από τους πιο σημαντικούς μπαρόκ αρχιτέκτονες της Πορτογαλίας. Ο ναός έχει σταυροειδή κάτοψη με έναν τετράγωνο πύργο σε κάθε γωνία του. Το πάτωμα και οι τοίχοι του είναι διακοσμημένοι με πολύχρωμα μοτίβα από μάρμαρο. Οι εργασίες κατασκευής του ναού συνεχίστηκαν μέχρι το θάνατο του Antunes το 1712. Ο βασιλιάς Ιωάννης ο Ε’ δεν ενδιαφέρθηκε για τη συνέχιση των εργασιών, έχοντας εστιάσει το ενδιαφέρον του στο Μοναστήρι της Μάφρα. Ο ναός της Σάντα Ενγκράσια παρέμεινε ημιτελής μέχρι τον 20ο αιώνα, με αποτέλεσμα στα πορτογαλικά η έκφραση "Obras de Santa Engrácia" ("Οι εργασίες της Αγίας Εγκράσια") να χρησιμοποιείται για εργασίες που για χρόνια παραμένουν ημιτελείς. Τελικά, και αφού προστέθηκε ο θόλος, ο ναός εγκαινιάστηκε το 1966.
Το 1916, κατά τη διάρκεια της Πρώτης Πορτογαλικής Δημοκρατίας, ο Ναός της Σάντα Ενγκράσια μετατράπηκε στο "Εθνικό Πάνθεον", όπου είναι θαμμένοι: οι Πρόεδροι της Δημοκρατίας Μανουέλ ντε Αρριάγκα (Manuel de Arriaga), Τεόφιλο Μπράγκα (Teófilo Braga), Σιντόνιο Πάις (Sidónio Pais) και Όσκαρ Καρμόνα (Óscar Carmona). Επίσης οι συγγραφείς João de Deus, Αλμέιντα Γκαρέττ (Almeida Garrett), Guerra Junqueiro, Ακιλίνο Ριμπέιρο (Aquilino Ribeiro), Sophia de Mello Breyner Andresen, καθώς και η τραγουδίστρια των φάντος Αμάλια Ροντρίγκες (Amália Rodrigues). Τέλος, υπάρχουν και τα κενοτάφια των Λουίς ντε Καμόες (Luís de Camões), Πέδρο Άλβαρες Καμπράλ (Pedro Álvares Cabral), Afonso de Albuquerque, Nuno Álvares Pereira, του Βάσκο ντε Γκάμα και του Ερρίκου του Θαλασσοπόρου.
Λιβανικές Δυνάμεις

Οι Λιβανικές Δυνάμεις (αραβικά: حزب الكتائب اللبنانية, γαλλικά: "Forces libanaises", FL) είναι πολιτικό κόμμα του Λιβάνου και πρώην χριστιανική πολιτοφυλακή κατά τη διάρκεια του εμφυλίου πολέμου του Λιβάνου.

Οι Λιβανικές Δυνάμεις δημιουργήθηκαν αρχικά το 1976, ως οργάνωση για το συντονισμό όλων των ακροδεξιών παραστρατιωτικών ομάδων του Λιβανικού Μετώπου, που αποτελούταν κυρίως από το κόμμα Καταέμπ. Μετά τη δολοφονία του Μπασίρ Τζεμαγιέλ, ορισμένες εξεγέρσεις οδήγησαν τον Σαμίρ Τζατζά (Samir Geagea, προφ. αραβικά: Τζατζά) στην ανάληψη και διάλυση του Λιβανικού Μετώπου. Αργότερα εξελίχθηκε ως ξεχωριστή οργάνωση στις αρχές του 1990.

Η οργάνωση αυτή ιδρύθηκε από τους Μπασίρ Τζεμαγιέλ, Καμίλ Σαμούν, και άλλους ηγέτες του κόμματος κατά τη διάρκεια του εμφυλίου πολέμου του Λιβάνου. Ήταν αρχικά μια συσπείρωση των διαφόρων ακροδεξιών παραστρατιωτικών ομάδων, ενώ τέθηκε υπό τον έλεγχο ενός συμβουλίου που αποτελούταν από διάφορους εκπροσώπους κομμάτων. Οι Ρυθμιστικές Δυνάμεις Καταέμπ κατείχαν το μεγαλύτερο τμήμα πολεμιστών και η Καταέμπ είχε το μεγαλύτερο μερίδιο στο συμβούλιο. Παρά την αρχική δημιουργία τους από παραστρατιωτικές ομάδες, οι Λιβανικές Δυνάμεις δέχονταν νέα μέλη χωρίς συγκεκριμένη υποταγή στο κόμμα.

Το κίνημα πολέμισε ως η κύρια λιβανική αντίσταση, εντός του κυριαρχούμενου από χριστιανούς Λιβανικού Μετώπου. Κατά τη διάρκεια του εμφυλίου πολέμου, οι LF αντιμετώπισαν διαφορετικούς εχθρούς σε διαφορετικές χρονικές περιόδους: την Οργάνωση για την Απελευθέρωση της Παλαιστίνης, το LNM, το LNRF, το Συριακό Στρατό, το PSP των Δρούζων στο Σουφ και το Λιβανικό Στρατό, πιστό στο στρατηγό Μισέλ Αούν.

Στα μέσα της δεκαετίας του 1980, οι πολιτικές τριβές στο εσωτερικό του Λιβανικού Μετώπου οδήγησαν σε αυξανόμενη απόσταση μεταξύ των μαχητών του Καταέμπ και των υπόλοιπων Λιβανικών Δυνάμεων. Στο τέλος οι Λιβανικές Δυνάμεις και το Καταέμπ έγιναν δύο ξεχωριστές δυνάμεις στο εσωτερικό του Λιβανικού Μετώπου.

Μετά το τέλος του εμφυλίου, ο Σαμίρ Τζατζά δημιούργησε το κόμμα «Λιβανικές Δυνάμεις». Το 1994, ενώ ο Λίβανος ήταν υπό συριακή κατοχή, το κόμμα είχε απαγορευτεί, ο Τζατζά φυλακίστηκε και οι δραστηριότητες των μαχητών κατεστάλησαν από τις υπηρεσίες του Λιβάνου. Οι Λιβανικές Δυνάμεις επέστρεψαν ως πολιτική δύναμη μετά την Επανάσταση των Κέδρων, στις αρχές του 2005, η οποία οδήγησε σε απόσυρση των συριακών στρατευμάτων από το Λίβανο. Λίγο μετά, ο Τζατζά απελευθερώθηκε από τη φυλακή και συνέχισε να ηγείται του κόμματός του.
Microsoft Minesweeper

Το Microsoft Minesweeper είναι ένα από τα πιο γνωστά παιχνίδια των Windows.
Vulgar Display of Power

Το Vulgar Display of Power είναι το έκτο στούντιο άλμπουμ του αμερικάνικου heavy metal συγκροτήματος Pantera, το οποίο κυκλοφόρησε στις 25 Φεβρουαρίου του 1992 από την "Atco Records". Ένα από τα πλέον επιδραστικά metal άλμπουμ της δεκαετίας του '90, το "Vulgar Display of Power" έχει περιγραφεί ως «ένα από τα καθοριστικά άλμπουμ του groove metal». Μερικά τραγούδια από αυτό το άλμπουμ είναι από τα γνωστότερα του συγκροτήματος, όπως τα ""Mouth for War", "This Love" και "Walk"".
Σκοτεινός Τόπος

Ο Σκοτεινός Τόπος είναι μυθιστόρημα μυστηρίου από την Τζίλιαν Φλιν που κυκλοφόρησε το 2009. Ασχολείται με την αγροτική Αμερική, την έντονη φτώχεια και την υστερία με τις σατανικές αιρέσεις που έπληξαν τις Ηνωμένες Πολιτείες την δεκαετία του 1980. Ήταν υποψήφιο σε πολλές κατηγορίες και κέρδισε βραβείο ως το "Καλύτερο μυθιστόρημα μυστηρίου της Χρονιάς". Επισης ήταν στα New York Times Best Seller βιβλία για δύο εβδομάδες.
Metal Magic

Το Metal Magic είναι το πρώτο στούντιο άλμπουμ του αμερικάνικου heavy metal συγκροτήματος Pantera, το οποίο κυκλοφόρησε στις 10 Ιουνίου 1983 μέσω της δισκογραφικής εταιρίας "Metal Magic".

Ο ήχος του δίσκου κατευθυνόταν προς το glam metal, επηρεασμένος από συγκροτήματα όπως οι Kiss και οι Van Halen. Για την προώθηση του, το συγκρότημα εμφανίζονταν ζωντανά ανοίγοντας τις εμφανίσεις των Stryper, Dokken και Quiet Riot.

Το άλμπουμ ηχογραφήθηκε στα "Pantego Studios" με παραγωγό τον Τζέρι Άμποτ, πατέρα των Diamond Darrell και Vinnie Paul.

Οι κριτικές για το άλμπουμ υπήρξαν αρνητικές, αφού το "Allmusic" του έδωσε 1,5 / 5 αστέρια, το "Sputnik Music" μέσο όρο βαθμολογιών 1,7 / 5 και το "Metal Archives" 57%.

Επίσης, το εξώφυλλο του άλμπουμ χαρακτηρίστηκε ως ένα από τα χειρότερα όλων των εποχών, με το "Music Radar" να το κατατάσσει 15ο στην λίστα με τα "20 χειρότερα εξώφυλλα όλων των εποχών".
Μένουθις

μικρογραφία|Χάρτης της αρχαίας ακτογραμής όπου σήμερα ο κόλπος του Αμπουκίρ
Η Μένουθις ήταν αρχαία ελληνιστική κώμη της αρχαίας Αιγύπτου κοντά στην Αλεξάνδρεια την Ηράκλειον και την Κάνωπος, στο Δέλτα του Νείλου. Βρισκόταν στον σημερινό Κόλπο του Αμπουκίρ και βυθισμένη σήμερα σε αυτόν. Η πόλη ανήκε στον 3ο νομό της Κάτω Αιγύπτου γνωστή και σαν Γυναικοπολίτη νομό.

Το όνομα της πόλης σύμφωνα με τον Περικλή της Αιγύπτου το οφείλει είτε από την γυναίκα του Κάνωπου τον πλοηγό του στόλου του Μενέλαου, είτε από το Αιγυπτιακό "Μανούτι" όπου αποκαλούσαν οι Αιγύπτιοι την πόλη και σήμαινε ιερός τόπος.

Η Μένουθις καταστράφηκε περίπου τον 8ο αιώνα από δύο τουλάχιστον καταστροφές, πιθανότατα σεισμούς, σύμφωνα με έρευνες. Οι έρευνες έχουν δείξει ότι η πόλη καταστράφηκε από σεισμό και ανοικοδομήθηκε μέχρι τον 8ο αιώνα που καταστράφηκε οριστικά. Οι ίδιες έρευνες δείχνουν ότι η πόλη ήταν χτισμένη σε βαλτώδες έδαφος και συχνά πλημμύριζε από τον Νείλο το οποίο μπορεί να είναι υπεύθυνο για τη βύθιση της. Η θέση της πόλης έχει ανευρεθεί στον κόλπο του Αμπουκίρ και ερευνάται σήμερα. 

Στη Μένουθις υπήρχε ναός και μαντείο της Ίσιδας όπου λατρευόταν η θεά και ήταν σημαντικό θρησκευτικό κέντρο της εποχής. Ερείπια του ναού έχουν σήμερα βρεθεί.
Μαρσέλ Γκουμπς

Ο Μαρσέλ Γκουμπς (Marcel Faustiano Augustin Gumbs, 26 Φεβρουαρίου 1953-) είναι πολιτικός από τον Άγιο Μαρτίνο και Πρωθυπουργός του Αγίου Μαρτίνου από τις 19 Δεκεμβρίου 2014 ως τον Νοέμβριο του 2015. Ανέλαβε πρωθυπουργός έπειτα από τη συμφωνία για σχηματισμό κυβέρνησης συνασπισμού ανάμεσα στο Ενωμένο Κόμμα του Λαού και στους ανεξάρτητους βουλευτές Κορνέλιους ντε Γουίβερ και Λεόνα Μαρτίν-Ρομέο. Προτού γίνει πρωθυπουργός υπηρέτησε ως μέλος της Συμβουλευτικής Συνέλευσης του Αγίου Μαρτίνου (Sint Maarten Council of Advise).

Ορκίστηκε πρωθυπουργός στις 19 Δεκεμβρίου 2014.
Counterparts

Το Counterparts είναι το 15ο στούντιο άλμπουμ του καναδικού χαρντ ροκ συγκροτήματος Rush, το οποίο κυκλοφόρησε στις 19 Οκτωβρίου του 1993 μέσω της δισκογραφικής εταιρίας "Anthem Records" στον Καναδά και μέσω της "Atlantic" στον υπόλοιπο κόσμο.

Αυτός ήταν ο δίσκος του συγκροτήματος που έφθασε πιο ψηλά στα τσαρτ του Billboard από οποιοδήποτε άλλο άλμπουμ των Rush, καταλαμβάνοντας την δεύτερη θέση, κάτι που πέτυχε αργότερα και το ""Clockwork Angels". Έχει βραβευθεί ως χρυσός στις Ηνωμένες Πολιτείες και πλατινένιος στον Καναδά, όπου έφθασε ως το # 6, συνοδευόμενος από το Top-20 σινγκλ "Nobody's Hero", όπως και από τα λιγότερο επιτυχημένα "Cold Fire" και "Stick It Out".

Ο ήχος του συγκροτήματος παρουσίασε μία μετάβαση από το synth-rock της δεκαετίας του '80 σε μία πιο κλασική hard και progressive rock κατεύθυνση, βασισμένη στην κιθάρα του Άλεξ Λάιφσον.

Οι κριτικές για το "Counterparts"" υπήρξαν θετικές, με το "Allmusic" να του δίνει 3,5 / 5 αστέρια, το "Sputnik Music" 3,7 / 5 και το "Metal Archives" 80%.
Family Style

Το Family Style είναι στούντιο άλμπουμ του αμερικάνικού blues rock συγκροτήματος The Vaughan Brothers, του Στίβι Ρέι Βον μαζί με τον αδελφό του, Τζίμι, το οποίο κυκλοφόρησε στις 25 Σεπτεμβρίου του 1990 μέσω της δισκογραφικής εταιρείας "Epic Records". 

Ο δίσκος ηχογραφήθηκε μετά την αποχώρηση του Τζίμι Βον από τους Fabulous Thunderbirds, αλλά η κυκλοφορία του πραγματοποιήθηκε μετά τον θάνατο του Στίβι Ρέι Βον σε ατύχημα ελικοπτέρου.

Ο δίσκος σκαρφάλωσε στην έβδομη θέση των τσαρτ του Billboard και την έκτη θέση στα RPM Charts του Καναδά, για να βραβευθεί ως πλατινένιος και στις δύο χώρες.
ΣΚ Φορτούνα Κολωνίας

Η ΣΚ Φορτούνα Κολωνίας είναι μια ποδοσφαιρική ομάδα από τη Κολωνία, Γερμανία. Ιδρύθηκε το 1948. Έδρα της ομάδας είναι το Südstadion χωρητικότητας 12000 θεατών. Συμμετέχει στη 3η Λίγκα. Το 1983 ήταν φιναλίστ του Κυπέλλου Γερμανίας.
Σοφοκλής Τζανετής

Ο Σοφοκλής Τζανετής (1908 – 10 Ιανουαρίου 2001) ήταν Έλληνας στρατιωτικός και υπουργός στην υπηρεσιακή κυβέρνηση του Παρασκευόπουλου το 1966.

Διετέλεσε διοικητής της Ανωτάτης Σχολής Πολέμου από το 1958 ως το 1959 με το βαθμό του Υποστράτηγου.
ΣΦ Άιντραχτ Τριρ 05

Η ΣΦ Άιντραχτ Τριρ 05 είναι γερμανική ποδοσφαιρική ομάδα από το Τριρ. Ιδρύθηκε στις 11 Μαρτίου 1948. Έδρα της ομάδας είναι το Moselstadion, χωρητικότητας 10256 θεατών. Από την περίοδο 2002-03 έως την περίοδο 2004-05 συμμετείχε στη 2η Μπούντεσλιγκα.
Προγκρές Μ-6

Το Προγκρές Μ-6 ήταν σοβιετικό μη επανδρωμένο διαστημόπλοιο που εκτοξεύτηκε το 1991 για να ανεφοδιάσει τον διαστημικό σταθμό Μιρ. Ήταν το εικοστό τέταρτο από τα 64 συνολικά διαστημόπλοια Προγκρές που στάλθηκαν στον Μιρ. Το συγκεκριμένο ήταν της έκδοσης Προγκρές-Μ και είχε αριθμό σειράς 205. Μετέφερε προμήθειες για το πλήρωμα, καύσιμα για τον σταθμό καθώς και εξοπλισμό για την διεξαγωγή επιστημονικών ερευνών.
Προγκρές Μ-8

Το Προγκρές Μ-8 ήταν σοβιετικό μη επανδρωμένο διαστημόπλοιο που εκτοξεύτηκε το 1991 για να ανεφοδιάσει τον διαστημικό σταθμό Μιρ. Είχε αριθμό σειράς 207 Ήταν το εικοστό τέταρτο από τα 64 συνολικά διαστημόπλοια Προγκρές (συγκεκριμένα έκδοσης Προγκρές-Μ) που επισκέφθηκαν τον σταθμό. Μετέφερε τρόφιμα, νερό, οξυγόνο, καύσιμα και επιστημονικό εξοπλισμό για την διεξαγωγή επιστημονικών ερευνών. Επίσης μετέφερε ένα μικρό δορυφόρο (Naduvaniy Hazovoy Ballon) ο οποίος τέθηκε αργότερα σε τροχιά από το πλήρωμα του Μιρ.
Νίκος Σταθόπουλος

Ο Νίκος Σταθόπουλος (8 Νοεμβρίου 1943) είναι Έλληνας πρώην διεθνής ποδοσφαιριστής που αγωνιζόταν κυρίως στη θέση του αριστερού αμυντικού, ο οποίος έχει μείνει γνωστός για την ικανότητά του να αγωνίζεται σε όλη την αριστερή πλευρά, την τεχνική αλλά και την ταχύτητά του.
Προγκρές Μ-7

Το Προγκρές Μ-7 ήταν σοβιετικό μη επανδρωμένο διαστημόπλοιο που εκτοξεύτηκε το 1991 για να ανεφοδιάσει τον διαστημικό σταθμό Μιρ. Ήταν το εικοστό πέμπτο από τα 64 συνολικά διαστημόπλοια Προγκρές που έφτασαν στο σταθμό. Είχε αριθμό σειράς 208 και ήταν έκδοσης Προγκρές-Μ. Μετέφερε τρόφιμα, νερό, οξυγόνο, καύσιμα καθώς και εξοπλισμό για την διεξαγωγή επιστημονικών ερευνών. Επίσης διέθετε κάψουλα επανεισόδου Ραντούγκα για την επιστροφή πίσω στην Γη υλικού (εξοπλισμού και αποτελεσμάτων από πειράματα που είχαν ολοκληρωθεί).
Πετρά Ντουμπράβα

Το Πετρά Ντουμπράβα είναι χωριό το οποίο βρίσκεται στην περιφέρεια Σαμάρα, στο κεντροανατολικό μέρος της Ρωσίας. Σύμφωνα με την απογραφή του 2010 έχει 6.524 κατοίκους. Έχει μια μικρή πλατεία. Επίσης δίπλα στο χωριό υπάρχει μία μεγάλη παραδοσιακή Ρώσικη εκκλησία. Δίπλα στον κεντρικό δρόμο υπάρχει ένα τεράστιο ατελείωτο δάσος στο οποίο οι ντόπιοι μαζεύουν μανιτάρια και στο οποίο ζουν πολλά άγρια ζώα όπως αλεπούδες και λαγοί.
Κόσμος 136

Ο Κόσμος 136 (ρωσικά: "Космос 136") ή Ζενίτ-2 Νο.47 ήταν σοβιετικός κατασκοπευτικός δορυφόρος που εκτοξεύτηκε το 1966. Ήταν ο τεσσαρακοστός τέταρτος από τους 61 συνολικά δορυφόρους Ζενίτ-2 που εκτοξεύτηκαν. Είχε μάζα 4730 kg και πέρα από την βασική του αποστολή αξιοποιήθηκε και για επιστημονικούς σκοπούς.
MDNA World Tour

Το MDNA World Tour είναι το τέταρτο live άλμπουμ από την Αμερικανίδα τραγουδίστρια Μαντόνα. Κυκλοφόρησε στις 6 Σεπτεμβρίου του 2013, από την Live Nation Entertainment και την Interscope Records σε όλες τις μορφές, συμπεριλαμβανομένων ένα διπλό CD, DVD και Blu-ray. Η Μαντόνα είχε ξεκινήσει την The MDNA Tour για την προώθηση του δωδέκατου στούντιο άλμπουμ της MDNA. Η περιοδεία ήταν μια εμπορική επιτυχία, αν και προκάλεσε μια σειρά από διαμάχες. Η συναυλία στο DVD είναι γυρισμένη στο Μαϊάμι της Φλόριντα. Είναι σκηνοθετημένο από τους Danny B. Tull και Stephane Sennour και περιλαμβάνει μερικά πλάνα από άλλους σταθμούς της περιοδείας.

Η Μαντόνα πέρασε έξι μήνες για την επεξεργασία του βίντεο και μαζί με τον Tull και τον Seymour το ανέπτυξαν έτσι ώστε να είναι σαν μία μίνι-ταινία. Έλαβε μικτές κριτικές, με μια ομάδα κριτών να επαινούν την τεχνική λεπτομέρεια και τα οπτικά εφέ, ενώ άλλοι διαπίστωσαν την απουσία από μερικά τραγούδια. Έφτασε στην δεκάδα σε Γαλλία, Ισραήλ, Ιταλία, Ρωσία και Ισπανία ενώ στις Ηνωμένες Πολιτείες μέχρι το 90. Ανέφεραν ότι αν είχε κυκλοφορήσει το DVD στην ίδια συσκευασία με το CD, όπως έκανε με τις προηγούμενες περιοδείες θα πήγαινε καλύτερα. Στα ΗΠΑ Βillboard Top Music Videos τσαρτς πούλησε 11,000 αντίτυπα την πρώτη εβδομάδα δινοντάς της το έκτο συνεχόμενο νούμερο ένα εκεί -περισσότερα από καθέ άλλο καλλιτέχνη.
Κωνσταντίνος Ηροκλής Βασιάδης

Ο Κωνσταντίνος Ηροκλής Βασιάδης (Δελβινάκι Ιωαννίνων, 30 Μαρτίου 1821 - Κωνσταντινούπολη, 19 Φεβρουαρίου 1890) ήταν Έλληνας ιατροφιλόσοφος, ιδρυτής του Ελληνικού Φιλολογικού Συλλόγου Κωνσταντινουπόλεως.
Ένοπλες Δυνάμεις του Λιβάνου

Οι Ένοπλες Δυνάμεις του Λιβάνου (αραβικά: القوات المسلحة اللبنانية, γαλλικά: "Forces armées libanaises", FAL) έχουν ως κύρια καθήκοντα τη διατήρηση της ασφάλειας και της σταθερότητας του Λιβάνου, την ασφάλεια των συνόρων, των λιμένων, επιχειρήσεις διάσωσης, καταπολέμηση των πυρκαγιών, καταπολέμηση των ναρκωτικών και του λαθρεμπορίου και την καταπολέμηση της τρομοκρατίας.

Οι Ένοπλες Δυνάμεις αποτελείται από τρεις κλάδους, το Στρατό Ξηράς, το Πολεμικό Ναυτικό και την Πολεμική Αεροπορία. Αυτοί οι τρεις κλάδοι συντονίζονται από το κέντρο ελέγχου του λιβανικού στρατού, που βρίσκεται στη Γιαρζέ, ανατολικά της πρωτεύουσας Βηρυτού.. Υπάρχει ένα σύνολο από έξι στρατιωτικές σχολές σε όλη τη χώρα. Οι έφερδροι αξιωματικοί συχνά αποστέλλονται σε πρόσθετη κατάρτιση.

Σύμφωνα με τη CIA, ο προϋπολογισμός της Άμυνας του Λιβάνου έφτασε το 2004, τα 540 εκατομμύρια δολάρια (71η στον κόσμο), ποσό που αποτελεί το 3,1% του ΑΕΠ. Περίπου το 85% του εξοπλισμού των Ενόπλων Δυνάμεων είναι γαλλικής κατασκευής (μετά τη Σαουδική δωρεά από 3 δισεκατομμύρια δολάρια), ενώ το υπόλοιπο είναι αμερικανικής, βρετανικής και σοβιετικής κατασκευής.
Rebel Heart

Rebel Heart ονομάζεται το δέκατο-τρίτο στούντιο άλμπουμ της Αμερικανίδας καλλιτέχνιδας Μαντόνα. Κυκλοφόρησε στις 6 Μαρτίου του 2015 από την εταιρεία Interscope Records. Ένα χρόνο μετά την ολοκλήρωση της περιοδείας της, "MDNA Tour", εργάστηκε για το επόμενο άλμπουμ της ολόκληρο το 2014, ενώ συνεργάστηκε με διάφορους μουσικούς, συμπεριλαμβανομένων τους Diplo, Avicii και Κάνιε Γουέστ. Δουλεύοντας με τόσους συνεργάτες δημιούργησε προβλήματα στην διατήρηση ενός συνεκτικού ήχου του άλμπουμ, σε αντίθεση με τις προηγούμενες προσπάθειές της, όπου μόνο λίγοι παραγωγοί συμμετείχαν. Πολλές φορές, έδειχνε δείγματα της δουλειάς της ανεβάζοντας φωτογραφίες και ηχογραφήσεις στο instagram.

Θεματικά το άλμπουμ αντιπροσωπεύει δύο διαφορετικές πλευρές της τραγουδίστριας, την ρομαντική αλλά και την επαναστατική της. Μουσικά, είναι ένας ποπ δίσκος, συνδυάζοντας και άλλα διάφορα μουσικά είδη, όπως, ρέγκε, 90's χάους, τραπ καθώς και ακουστική κιθάρα και χορωδία γκόσπελ. Μερικά κομμάτια είναι αυτοβιογραφικά, ενώ άλλα μιλούν για την αγάπη και την καριέρα της ανά το πέρασμα των χρόνων. Εμφανίσεις στο άλμπουμ κάνουν ο μποξέρ, Μάικ Τάισον, η Νίκι Μινάζ, ο Nas και ο Chance the Rapper.

Ο δίσκος είχε προγραμματιστεί να κυκλοφορήσει τον Μάρτιο του 2015 και το πρώτο σινγκλ την ημέρα του Αγίου Βαλεντίνου. Όμως μετά από μια ξαφνική και μη αναμενόμενη διαρροή τραγουδιών, αποφάσισε να κυκλοφορήσει το άλμπουμ για προ-παραγγελία στις 20 Δεκεμβρίου 2014 με έξι τραγούδια διαθέσιμα. Αστυνομικές έρευνες βρήκαν και συνέλαβαν τον υπεύθυνο, ο οποίος ήταν ένας άνδρας απ' το Ισραήλ και κατηγορήθηκε για ηλεκτρονική πειρατεία. Το εξώφυλλο για την deluxe έκδοση του άλμπουμ έγινε δημοφιλής, οδηγώντας χρήστες του Twitter, Instagram και Tumblr να δημιουργήσουν πολλά μιμίδια - memes. Για την προώθηση του άλμπουμ, έκανε διάφορες τηλεοπτικές εμφανίσεις και παραστάσεις, συμπεριλαμβανομένων αυτών στα 57α ετήσια βραβεία Γκράμι και στα Brit Awards. Για περαιτέρω προώθηση ξεκίνησε την περιοδεία της Rebel Heart Tour. Κυκλοφόρησε τρία σινγκλς, τα Living for Love, Ghosttown, Bitch I'm Madonna και Hold Tight.

Ο δίσκος έλαβε κυρίως θετικές κριτικές από κριτικούς μουσικής, οι οποίοι τον ονόμασαν τον καλύτερο δίσκο που κυκλοφόρησε την τελευταία δεκαετία. Διαπίστωσαν ότι σε αντίθεση με τα δύο προηγούμενα άλμπουμ, Hard Candy (2008) και MDNA (2012), ο ήχος του άλμπουμ ήταν προοδευτικός. Έφτασε στο νούμερο δύο στα αμερικανικά τσαρτ, ενώ έφθασε στην κορυφή των τσαρτ σε μεγάλες μουσικές αγορές όπως η Αυστραλία, ο Καναδάς, η Γερμανία, η Ιταλία, η Ισπανία και η Ελβετία. Έχει πιστοποιηθεί σε επτά χώρες.
Δέλτα του Νείλου

Το Δέλτα του Νείλου (αραβικά: دلتا النيل "Delta n-Nīl" ή απλά الدلتا, "ed-Delta") είναι ένα δέλτα που σχηματίζεται στην Βόρεια Αίγυπτο (Κάτω Αίγυπτος) εκεί όπου απλώνεται ο Νείλος και χύνεται στη Μεσόγειο. Είναι ένα από τα μεγαλύτερα δέλτα του κόσμου—από την Αλεξάνδρεια στα δυτικά ως το Πορτ Σάιντ στα ανατολικά, καλύπτει μια έκταση 240 χιλιόμετρα Μεσογειακής ακτογραμμής—και είναι μια πλούσια γεωργική περιοχή. Το δέλτα αρχίζει λίγο πιο κάτω στον ποταμό από το Κάιρο.
Άγγελος Σπυρίδων

Ο Άγγελος Σπυρίδων (γεννημένος στις 8 Αυγούστου 1946) είναι Έλληνας πρώην διεθνής ποδοσφαιριστής, ο οποίος αγωνιζόταν ως κεντρικός αμυντικός για την ομάδα του Άρη Θεσσαλονίκης.
Μαρωνιτική Εκκλησία

Η Συριακή Μαρωνιτική Εκκλησία της Αντιοχείας (αραμαϊκά: ܥܕܬܐ ܣܘܪܝܝܬܐ ܡܪܘܢܝܬܐ ܕܐܢܛܝܘܟܝܐ, αραβικά:الكنيسة الأنطاكية السريانية المارونية, λατινικά: "Ecclesia Maronitarum") είναι Ανατολική Καθολική Εκκλησία σε πλήρη κοινωνία με την Αγία Έδρα της Ρώμης. Τα ίχνη της κληρονομιάς της ανάγονται στην κοινότητα που ιδρύθηκε από των Μάρωνα, έναν Σύρο μοναχό του 4ου αιώνα που τιμάται ως άγιος. Ο πρώτος Πατριάρχης Μαρωνιτών, Άγιος Ιωάννης Μάρωνας, εξελέγη στα τέλη του 7ου αιώνα.

Αν και έχουν μειωθεί σε αριθμό σήμερα, οι Μαρωνίτες παραμένουν μία από τα κύριες εθνοθρησκευτικές ομάδες στο Λίβανο. Η Μαρωνιτική Εκκλησία ισχυρίζεται ότι από την ίδρυσή της έχει παραμείνει πάντα πιστή στην Εκκλησία της Ρώμης και τον Πάπα. Τον Νοέμβριο του 2012, ο Πάπας Βενέδικτος διόρισε Πατριάρχη Μαρωνιτών τον Μπεσάρα Μπούτρος Αλ Ράι ως καρδινάλιο.

Πριν από την κατάκτηση των Αράβων μουσουλμάνων που έφτασαν στο Λίβανο, ο λιβανέζικος λαός, συμπεριλαμβανομένων και εκείνων που θα γίνονταν μουσουλμάνοι και της πλειοψηφίας που θα παρέμεναν χριστιανοί, μιλούσε μία διάλεκτο των Αραμαϊκών. Τα συριακά (χριστιανικά αραμαϊκά), εξακολουθούν να παραμένουν η λειτουργική γλώσσα της Μαρωνιτικής Εκκλησίας. Τα μέλη της Μαρωνιτικής Εκκλησίας είναι μέρος του λιβανικού λαού, οι οποίοι είναι οι σημερινοί απόγονοι των Φοινίκων. Η πολιτιστική και γλωσσική κληρονομιά του λιβανικού λαού είναι ένα μίγμα των ιθαγενών στοιχείων με τις ξένες κουλτούρες που κυβέρνησαν τη γη και τους ανθρώπους της, κατά τη διάρκεια χιλιάδων ετών. Σε μια συνέντευξη του 2013, ο επικεφαλής της έρευνας, Πιερ Ζαλουά, επεσήμανε ότι η γενετική παραλλαγή προηγήθηκε της θρησκευτικής εκδοχής και των διαιρέσεων: «ο Λίβανος είχε ήδη καλά διαφοροποιημένες κοινότητες με τις δικές τους γενετικές ιδιαιτερότητες, αλλά όχι σημαντικές διαφορές, και θρησκείες ήρθαν ως στρώματα χρώματος στην κορυφή. Δεν υπάρχει καμία διαφορά μεταξύ του τρόπου που δείχνει ότι μια κοινότητα φέρει σημαντικά περισσότερα Φοινικικά στοιχεία ότι κάποια άλλη». Ένας αριθμός Μαρωνιτών ιστορικών υποστηρίζουν ότι ο λαός τους, μαζί με τους μη χριστιανούς συμπατριώτες τους, είναι απόγονοι των Αραμαίων, των Γκασανιδών, των Ασσύριων και των Μαρδαϊτών, αν και με την πάροδο του χρόνου, αναπτύχθηκε ένας διακριτικός χαρακτήρας των Μαρωνιτών, αυτό δεν επισκιάζει την αντιοχειανή και συριακή χριστιανική καταγωγή τους.
Ευγένιος Ουέμπερ

Ο Ευγένιος Ουέμπερ ("Eugen Joseph Weber", Βουκουρέστι, Ρουμανία, 24 Απριλίου 1925 - Μπρέντγουντ, Λος Άντζελες, ΗΠΑ, 17 Μαΐου 2007) ήταν Αμερικανορουμάνος καθηγητής και ιστορικός συγγραφέας με εξειδίκευση στον Ευρωπαϊκό και Δυτικό πολιτισμό. Ασχολήθηκε με την ιστορία, λόγω του ενδιαφέροντός του για τα πολιτικά γεγονότα, από την ηλικία των 12 ετών. Ο ίδιος περιγράφει την ενασχόλησή του σαν αποτέλεσμα συνειδητοποίησης της κατάστασης γύρω του, κατά την επισκόπηση της καθημερινής ζωής Τα άρθρα και τα συγγράμματα του Ουέμπερ έχουν μεταφραστεί σε διάφορες γλώσσες. Του αποδόθηκαν πολλές τιμητικές διακρίσεις από την Αμερικανική Ακαδημία Επιστημών και Τεχνών και του προσφέρθηκαν συνεργασίες από κορυφαία Ιδρύματα των ΗΠΑ. Το 300 σελίδων έργο του "Modern History of Europe: Men, Cultures, and Societies from the Renaissance to the Present" (1971) περιγράφηκε σαν ένα ολοκληρωμένο πόνημα το οποίο αντανακλά τη δική του βαθιά ιστορική γνώση
Πέρα από τις Αμερικανικές διακρίσεις που του απονεμήθηκαν, ο Ουέμπερ τιμήθηκε για τη συνεισφορά του στη γαλλική κουλτούρα, με το βραβείο Ordre des Palmes Académiques (1977).
Μητρόπολη Σουηδίας και πάσης Σκανδιναβίας

μικρογραφία|260x260εσ|Ο Μητροπολίτης Σουηδίας κ.Κλεόπας Στρογγύλης.
Η Ιερά Μητρόπολη Σουηδίας και πάσης Σκανδιναβίας είναι Μητρόπολη του Οικουμενικού Πατριαρχείου Κωνσταντινουπόλεως. 

Περιλαμβάνει τις χώρες Σουηδία, Νορβηγία, Δανία, Ισλανδία και Γροιλανδία.

Μητροπολίτης·είναι ο Κλεόπας Στρογγύλης.
Κίμων Διγενής

Ο Κίμων Διγενής (Κίμωλος, 1871 - Αθήνα, 1945) ήταν Έλληνας στρατιωτικός και συγγραφέας στρατιωτικών μελετών, που έφτασε έως το βαθμό του Αντιστράτηγου.

Απόφοιτος της Στρατιωτικής Σχολής των Ευελπίδων (1891), ο Διγενής υπηρέτησε σε πλήθος διοικητικών (Χαρτογραφική Υπηρεσία, καθηγητής στη Σχολή Ευελπίδων, προσωπάρχης στο Υπουργείο Στρατιωτικών) και επιτελικών θέσεων. Πήρε μέρος, κατά σειρά στον Ελληνοτουρκικό πόλεμο του 1897, στους Βαλκανικούς Πολέμους 1912 - 1913 (ως λοχαγός βαρέως πυροβολικού) και στον Α΄Π.Π. Το 1918 συμμετείχε με το βαθμό του συνταγματάρχη στην εκστρατεία της Ουκρανίας κατά των μπολσεβίκων. Κατά τη διάρκεια της Μικρασιατικής εκστρατείας (1921-22) διορίσθηκε διοικητής της 13ης μεραρχίας αντικαθιστώντας τον Κωνσταντίνο Μανέτα και του Β΄ Σώματος στρατού. Αιχμαλωτίσθηκε μαζί με άλλους υψηλόβαθμους αξιωματικούς κατά τη σφοδρή αντεπίθεση που πραγματοποίησε ο τουρκικός στρατός τον Αύγουστο του 1922, στη Μάχη του Αλή Βεράν.

Αποστρατεύθηκε το 1923 από την τότε επαναστατική κυβέρνηση και αποκαταστάθηκε το 1935, όταν και του απονεμήθηκε ο βαθμός του Αντιστρατήγου.
Ίδρυμα Ωνάση

Το Ίδρυμα Ωνάση (επισήμως: Κοινωφελές Ίδρυμα Αλέξανδρος Σ. Ωνάσης) είναι ένα κοινωφελές ίδρυμα, το οποίο συστάθηκε τον Δεκέμβριο του 1975 σύμφωνα με την επιθυμία του Αριστοτέλη Ωνάση στο όνομα του υιού του Αλέξανδρου Ωνάση. Το εν λόγω Ίδρυμα έχει την έδρα του στο Βαντούζ του Λίχτενσταϊν.
Κίμων Κουλούρης

Ο Κίμων Κουλούρης (1 Νοεμβρίου 1940) είναι Έλληνας πολιτικός, ιδρυτικό στέλεχος του ΠΑΣΟΚ, με το οποίο διετέλεσε βουλευτής και υφυπουργός, αν και είναι κυρίως γνωστός από τη θητεία του ως γενικός γραμματέας Αθλητισμού (1981 - 1985).
Grindcore

Το Grindcore είναι είδος ακραίας μουσικής, που αναπτύχθηκε στο Ηνωμένο Βασίλειο στα τέλη της δεκαετίας του '80 και αποτελεί μίξη του Hardcore Punk με το death metal.
Γκαλένο Φέρι

Ο Γκαλένο Φέρι ("Gallieno Ferri", παρωνύμιο "Fergal", Γένοβα, Ιταλία, 21 Μαρτίου 1929 - 2 Απριλίου 2016 ) ήταν Ιταλός εικονογράφος και δημιουργός κόμικς.

Σπούδασε γεωμετρία αλλά πολύ σύντομα στράφηκε στην 9η τέχνη, σχεδιάζοντας για γνωστούς εκδοτικούς οίκους εικονογραφημένων. Δικές του δημιουργίες είναι οι χαρακτήρες (ή σειρές) 'Il Fantasma Verde' και 'Piuma Rossa' τoυς οποίους εμπνεύστηκε και υλοποίησε μαζί με τον σεναριογράφο και εκδότη Giovanni De Leo.
Ακολούθησαν τα Maskar', 'Tom Tom', 'Thunder Jack', αλλά και 'Kid Colorado', 'Jim Puma', 'Agent Secret', 'Le Fantôme Vert' (τα τελευταία τέσσερα για λογαριασμό των γαλλικών εκδόσεων "Éditions SER"). Στα τέλη της δεκαετίας του 50 συνεργάσθηκε με τον Il Vittorioso, δημιουργώντας τα 'Capitan Walter' (σε σενάριο του Sandro Cavore), 'Jolly' και 'Ali Baba'. Το 1961 αποτέλεσε σταθμό στην καριέρα του, καθώς γνωρίσθηκε με τον εκδότη Σέρτζιο Μπονέλι και από κοινού έδωσαν στο αναγνωστικό κοινό το δημοφιλή χαρακτήρα Ζαγκόρ, του οποίου ο Φέρι αποτέλεσε τον αποκλειστικό σχεδιαστή για πάρα πολλά χρόνια, πριν παραδώσει τη σκυτάλη σε νεώτερους καλλιτέχνες, ενώ εικονογράφησε όλα σχεδόν τα εξώφυλλα της έκδοσης. Στα 1975 οι δυο συνεργάτες δημιούργησαν έναν ακόμη εμβληματικό χαρακτήρα, το Μίστερ ΝΟ. Επιπρόσθετα, ο Φέρι εργάστηκε και για τη βρετανικών συμφερόντων εταιρεία "Fleetway", συνεισφέροντας τη σειρά 'Dick Daring of the Mounties'.
Test for Echo

Το Test for Echo είναι το 16ο στούντιο άλμπουμ του καναδικού χαρντ ροκ συγκροτήματος Rush, το οποίο κυκλοφόρησε στις 10 Σεπτεμβρίου του 1996 μέσω της δισκογραφικής εταιρίας "Anthem Records" στον Καναδά και μέσω της "Atlantic" στον υπόλοιπο κόσμο.

Την παραγωγή του άλμπουμ, όπως και του προκατόχου του, "Counterparts", ανέλαβε ο Πίτερ Κόλινς και τα δύο αυτά άλμπουμ ήταν τα πιο κιθαριστικά κατευθυνόμενα άλμπουμ του συγκροτήματος. Ο Νιλ Πιρτ έδειξε μία αλλαγή στα τύμπανα, με έντονες επιρροές από τζαζ μουσική μετά τα μαθήματα που έκανε με τον τζαζ δάσκαλο Φρέντι Γκρούμπερ.

Οι κριτικές για το άλμπουμ ήταν θετικές, με το "Allmusic" να του δίνει 3 / 5 αστέρια, το "Sputnik Music" μέσο όρο βαθμολογιών 3,2 / 5, το "Ultimate Guitar" 9,8 / 10 και το "Metal Archives" 74%.

Με σκοπό την προώθηση του άλμπουμ, το συγκρότημα ξεκίνησε μία βορειοαμερικανική περιοδεία από τον Οκτώβριο του 1996 μέχρι το τέλος της χρονιάς και από τον Μάιο μέχρι τον Ιούλιο του 1997.

Το ""Test for Echo" σκαρφάλωσε στην τρίτη θέση των RPM Charts στην πατρίδα του συγκροτήματος και την πέμπτη θέση στο Billboard των Ηνωμένων Πολιτειών, για να βραβευθεί ως χρυσό και στις δύο χώρες. Επίσης, το ομώνυμο σινγκλ αποτέλεσε το τελευταίο Top-10 κομμάτι των Rush μέχρι σήμερα, ενώ ένα βίντεο κλιπ γυρίστηκε για το "Half the World"".
My Number One

Το "My Number One" είναι το νικητήριο τραγούδι του 50ου διαγωνισμού τραγουδιού της Eurovision το 2005, που είναι η συμμετοχή της Ελλάδας στη Eurovision του 2005 από την Έλενα Παπαρίζου. Με μουσική του Μάνου Ψαλτάκη και του Χρήστου Δάντη και στίχους του Χρήστου Δάντη και της Ναταλίας Γερμανού, το "My Number One" έδωσε στην Ελλάδα την πρώτη νίκη στην Eurovision.

Το τραγούδι είναι αξιοσημείωτο για τη χύτευση στοιχείων παραδοσιακής ελληνικής μουσικής σε σύγχρονο χορευτικό σκηνικό: η σύνθεση του περιλαμβάνει μπουζούκι και σόλο με κρητική λύρα. Οι στίχοι του τραγουδιού περιγράφουν την εκτίμηση του τραγουδιστή για τον εραστή της, ο οποίος λατρεύεται ως "ο νούμερο ένας μου" και "ο μόνος θησαυρός που θα έχω ποτέ".
Baby It's Over

Το Baby It's Over (ελληνικά: Μωρό μου τελείωσε), είναι ένα τραγούδι της ελληνίδας ερμηνεύτριας Έλενας Παπαρίζου. Βγήκε ως το κύριο σινγκλ στο πρώτο της άλμπουμ επιτυχιών Greatest Hits & More, γραμμένο από Tamminen, Ahlstedt & Sörvaag και παραγωγή από by DonK. Το τραγούδι έκανε πρεμιέρα στις 2 Φεβρουαρίου 2011 στην εκδήλωση μόδας MADWalk και βγήκε ως ψηφιακή λήψη στις 18 Φεβρουαρίου 2011.
Κατηγορία:Τραγούδια της Έλενας Παπαρίζου
Κατηγορία:Τραγούδια του 2011
Κατηγορία:Singles του 2011
Κατηγορία:Singles της RCA Records
Get Behind Me Satan

Το "Get Behind Me Satan" είναι το πέμπτο άλμπουμ των The White Stripes. Κυκλοφόρησε στις 7 Ιουνίου του 2005 από τις V2 Records και XL Recordings. Ο Jack White ηχογράφησε το άλμπουμ στα δικά του Third Man Studios στο Ντιτρόιτ του Μίσιγκαν και του έκανε μίξινγκ στα Ardent Studios στο Μέμφις του Τενεσί. Το άλμπουμ πήρε το όνομα του από τον στίχο 23 του κεφαλαίου 16 του Κατά Ματθαίον Ευαγγελίου ""ὁ δὲ στραφεὶς εἶπεν τῷ Πέτρῳ, Ὕπαγε ὀπίσω μου, Σατανᾶ· σκάνδαλον εἶ ἐμοῦ, ὅτι οὐ φρονεῖς τὰ τοῦ θεοῦ ἀλλὰ τὰ τῶν ἀνθρώπων" ()". Το Rolling Stone το ανακήρυξε ως το τρίτο καλύτερο άλμπουμ του 2005 και κέρδισε το βραβείο του καλύτερου εναλλακτικού άλμπουμ στα Γκράμι του 2006. Θα κυκλοφορήσει για πρώτη φορά σε βινύλιο την Record Store Day του 2015 (18 Απριλίου 2015).
The Sky Is Crying

Το The Sky Is Crying είναι το πέμπτο στούντιο άλμπουμ του αμερικάνικού blues rock συγκροτήματος του Στίβι Ρέι Βον, Double Trouble, το οποίο κυκλοφόρησε στις 5 Νοεμβρίου 1991 μέσω της δισκογραφικής εταιρείας "Epic Records". Το άλμπουμ περιλαμβάνει ανέκδοτες ηχογραφήσεις από όλη την καριέρα του συγκροτήματος, με εξαίρεση μία διαφορετική εκτέλεση του κομματιού ""Empty Arms" που εμφανίστηκε στο άλμπουμ "Soul To Soul", το 1985.

Ο δίσκος σκαρφάλωσε στο Top-10 στις Ηνωμένες Πολιτείες και βραβεύθηκε ως διπλά πλατινένιος, ενώ μπήκε στο Top-20 στον Καναδά, τη Νορβηγία και τη Νέα Ζηλανδία.

Η διασκευή στο "Little Wing"" του Τζίμι Χέντριξ κέρδισε βραβείο Γκράμι στην κατηγορία για την "Καλύτερη Rock Οργανική Εκτέλεση", ενώ το άλμπουμ έλαβε το βραβείο για το "Καλύτερο Album Σύγχρονης Blues", στα Βραβεία Γκράμι του 1993.
Σαρλάτα

Τα Σαρλάτα είναι μικρό χωριό στην Κεφαλονιά.

Βρίσκεται νοτιοδυτικά του Αργοστολίου 11 χλμ. από αυτό, 500 μ. από το αεροδρόμιο και 1 έως 3 χλμ. από τις ωραιότερες παραλίες της νοτιοδυτικής πλευράς του νησιού (Άβυθος, Άμμες κλπ. ). Κατοικείται από τον 19ο αιώνα και σήμερα έχει περίπου 250 μόνιμους κατοίκους που πολλαπλασιάζονται το καλοκαίρι. Το χωριό είναι κλιμακωτά κτισμένο στον λόφο, που ξεκινάει από το χωριό Λακήθρα και κατεβαίνει ως τον κάμπο της Λειβαθούς. Παράλληλα το χωριό αυτό είναι γνωστό και για τις εκκλησίες του, με παλαιότερη την προσεισμική εκκλησία της Παναγίας. Το χωριό είχε παράδοση στους πετροκόπους κτίστες και στους ναυτικούς. Σήμερα παρουσιάζει έντονη τουριστική κίνηση.

Κατηγορία:Δήμος Κεφαλονιάς
Σέρτζο Μπονέλι

Ο Σέρτζο Μπονέλι ("Sergio Bonelli", καλλιτεχνικό ψευδώνυμο "Guido Nolitta") ήταν Ιταλός εκδότης και δημιουργός κόμικς. Γεννήθηκε στο Μιλάνο στις 2 Δεκεμβρίου του 1932 και πέθανε στη Μόντσα στις 26 Σεπτεμβρίου του 2011. Ήταν γιος του επίσης εκδότη και συγγραφέα εικονογραφημένων σειρών Τζανλουίτζι Μπονέλο (22 Δεκεμβρίου 1908 - 12 Ιανουαρίου 2001, γνωστού για τη δημιουργία των χαρακτήρων ""Tex Willer" στα 1948 και "Occhio Cupo" σε συνεργασία με τον εικονογράφο "Aurelio Galleppini") και ιδιοκτήτης του ομώνυμου εκδοτικού οίκου (αρχικά "CEPIM" και στη συνέχεια "Sergio Bonelli Edittore") έως το θάνατό του. Δημιούργησε μια πλειάδα χαρακτήρων σε συνεργασία με γνωστούς εικονογράφους. Ξεχωρίζουν οι σειρές "Un Ragazzo nel Far West" (1958, σε σχέδιο του Franco Bignotti), Ζαγκόρ (1961, σε σχέδιο του Γκαλένο Φέρι), Μίστερ ΝΟ, "Dylan Dog", "Nathan Never", "Martin Mystere"" κ.α.
Icky Thump

Το "Icky Thump" είναι το έκτο και τελευταίο στούντιο άλμπουμ των The White Stripes. κυκλοφόρησε στις 15 Ιουνίου 2007 στην Γερμανία, στις 18 Ιουνίου στην υπόλοιπη Ευρώπη και στις 19 Ιουνίου στον υπόλοιπο κόσμο. Είναι το μόνο άλμπουμ της μπάντας για την Warner Bros. Records.

Το άλμπουμ έφτασε στο #1 των UK Albums Chart και το #2 του Billboard 200. Μέχρι το τέλος του Ιουλίου το άλμπουμ είχε γίνει χρυσό στις ΗΠΑ. Είναι το τρίτο συνεχόμενο άλμπουμ της μπάντας που έχει κερδίσει το βραβείο του καλύτερου εναλλακτικού άλμπουμ στα Grammy.
Προγκρές Μ-9

Το Προγκρές Μ-9 ήταν σοβιετικό μη επανδρωμένο διαστημόπλοιο που εκτοξεύτηκε το 1991 για να ανεφοδιάσει τον διαστημικό σταθμό Μιρ. Ήταν το εικοστό έβδομο από τα 64 συνολικά διαστημόπλοια Προγκρές που έφτασαν στον σταθμό και είχε αριθμό σειράς 210. Μετέφερε τρόφιμα, νερό, οξυγόνο και καύσιμα για τον σταθμό καθώς και εξοπλισμό για την διεξαγωγή επιστημονικών ερευνών. Ήταν το τρίτο διαστημόπλοιο αυτού του τύπου που διέθετε κάψουλα επανεισόδου Ραντούγκα, χάρη στην οποία στάλθηκαν πίσω στην Γη επιστημονικός εξοπλισμός και τα αποτελέσματα πειραμάτων.
Κάθριν Ελίζαμπεθ Φλέμινγκ

H Κάθριν Ελίζαμπεθ Φλέμινγκ -"Katherine Elizabeth Fleming", (1966 - ), είναι ιστορικός και καθηγήτρια στο Τμήμα Ιστορίας στο Πανεπιστήμιο της Νέας Υόρκης, όπου κατέχει την έδρα "Ελληνικού Πολιτισμού Αλέξανδρος Ωνάσης". Την άνοιξη του 2016 εξελέγη πρύτανης στο Πανεπιστήμιο της Νέας Υόρκης και ανέλαβε καθήκοντα την 1η Σεπτεμβρίου 2016. Ειδικεύεται στην σύγχρονη ιστορία της Ελλάδας και του ευρύτερου Μεσογειακού χώρου, με ιδιαίτερο ενδιαφέρον στις θρησκευτικές μειονότητες και στην διαμόρφωση της εθνικής ταυτότητας κατά τον 18ο και 19ο αιώνα.

Η Φλέμινγκ υπήρξε μέλος του συμβουλίου διοίκησης στο Πανεπιστήμιο της Νέας Υόρκης και είναι η δεύτερη κατά σειρά διευθύντρια (μετά τον Tony R. Judt) στο διεθνούς φήμης Ινστιτούτο Ρεμάρκ από το 2010. Ήταν επίσης, υποδιευθύντρια στο Ινστιτούτο Ρεμάρκ από το 2002 μέχρι τον θάνατο του Judt το 2010. Εξελέγη τον Απρίλιο του 2016 πρύτανης στο Πανεπιστήμιο της Νέας Υόρκης με τα καθήκοντά της να ξεκινούν το χειμερινό εξάμηνο του ίδιου έτους (φθινόπωρο 2016).

Παράλληλα με τον διορισμό της στο Πανεπιστήμιο της Νέας Υόρκης, η Φλέμινγκ είναι μόνιμο μέλος στο Τμήμα Ιστορίας στην "École Normale Supérieure" στο Παρίσι, όπου διευθύνει ένα εργαστήριο για την ιστορία της Μεσογείου και του μεσογειακού κόσμου μαζί με τον Γάλλο ιστορικό Gilles Pécout. Η Φλέμινγκ συνεργάζεται με την École Normale Supérieure από το 2007 παρόλο που διατηρεί την θέση της στο Πανεπιστήμιο της Νέας Υόρκης. Επίσης, είναι μέλος της εκδοτικής ομάδας αρκετών περιοδικών, μεταξύ των οποίων το American Historical Review.

Η Φλέμινγκ εξελέγη το 2013 Πρόεδρος του Συμβουλίου Διοίκησης στο Πανεπιστήμιο Πειραιώς. Η ελληνική κυβέρνηση αναγνώρισε την συνεισφορά της στον ελληνικό πολιτισμό και το 2016 την ανακήρυξε επίτιμη Ελληνίδα πολίτη. Το 2017 το Πανεπιστήμιο Μακεδονίας την ανακήρυξε επίτιμη διδάκτορα ως αναγνώριση της εξαιρετικής μελέτης και των συνεισφορών της πάνω στην μελέτη της ελληνικής ιστορίας.
Προγκρές Μ-10

Το Προγκρές Μ-10 ήταν σοβιετικό μη επανδρωμένο διαστημόπλοιο που εκτοξεύτηκε το 1991 για να ανεφοδιάσει τον διαστημικό σταθμό Μιρ. Ήταν το εικοστό όγδοο από τα 64 συνολικά διαστημόπλοια Προγκρές που έφτασε στον σταθμό. Το συγκεκριμένο ήταν της έκδοσης Προγκρές Μ και είχε αριθμό σειράς 211. Μετέφερε τρόφιμα, νερό, οξυγόνο και καύσιμα για τον σταθμό καθώς και εξοπλισμό για την διεξαγωγή επιστημονικών ερευνών. Μετέφερε κάψουλα επανεισόδου Ραντούγκα για την επιστροφή εξοπλισμού και των αποτελεσμάτων διάφορων πειραμάτων που ολοκληρώθηκαν στον σταθμό.
Προγκρές Μ-11

Το Προγκρές Μ-11 ήταν ρωσικό μη επανδρωμένο διαστημόπλοιο που εκτοξεύτηκε το 1992 για να ανεφοδιάσει τον διαστημικό σταθμό Μιρ. Ήταν το εικοστό ένατο από τα 64 συνολικά διαστημόπλοια Προγκρές που στάλθηκαν στον Μιρ. Το συγκεκριμένο ήταν της έκδοσης Προγκρές Μ και είχε αριθμό σειράς 212. Μετέφερε προμήθειες για το πλήρωμα (τρόφιμα, οξυγόνο και νερό), καύσιμα για τον σταθμό καθώς και εξοπλισμό για την διεξαγωγή επιστημονικών ερευνών. Ήταν το πρώτο διαστημόπλοιο που έφτασε στον Μιρ μετά την κατάρρευση της ΕΣΣΔ.
Προγκρές Μ-12

Το Προγκρές Μ-12 ήταν ρωσικό μη επανδρωμένο διαστημόπλοιο που εκτοξεύτηκε το 1992 για να ανεφοδιάσει τον διαστημικό σταθμό Μιρ. Ήταν το τριακοστό από τα 64 συνολικά διαστημόπλοια Προγκρές που στάλθηκαν στον Μιρ. Το συγκεκριμένο ήταν της έκδοσης Προγκρές Μ, και είχε αριθμό σειράς 213. Μετέφερε τρόφιμα, νερό, οξυγόνο, καύσιμα καθώς και εξοπλισμό για την διεξαγωγή επιστημονικών ερευνών.
Προγκρές Μ-13

Το Προγκρές Μ-13 ήταν ρωσικό μη επανδρωμένο διαστημόπλοιο που εκτοξεύτηκε το 1992 για να ανεφοδιάσει τον διαστημικό σταθμό Μιρ. Ήταν το τριακοστό πρώτο από τα 64 συνολικά διαστημόπλοια αυτού του τύπου που επισκέφθηκαν τον Μιρ. Το συγκεκριμένο ήταν της έκδοσης Προγκρές Μ και είχε αριθμό σειράς 214. Μετέφερε τρόφιμα, νερό, οξυγόνο, καύσιμα και επιστημονικό εξοπλισμό για την διεξαγωγή ερευνών.
Κατάλογος Περιφερειακών Ενοτήτων Ελλάδας ανά πληθυσμό

Από την 1η Ιανουαρίου του 2011, οπότε τέθηκε σε ισχύ το Πρόγραμμα Καλλικράτης του Ν.3852/2010, οι Νομαρχιακές Αυτοδιοικήσεις καταργήθηκαν και αντικαταστάθηκαν (με μετονομασία ή διάσπαση) από τις Περιφερειακές Ενότητες. Ακολουθεί ο Κατάλογος Περιφερειακών Ενοτήτων Ελλάδας ανά πληθυσμό, ταξινομημένη με βάση τον πραγματικό πληθυσμό κάθε Π.Ε. , και σύμφωνα με τα στοιχεία της Στατιστικής Υπηρεσίας ( Απογραφή 2011 ).
Δυσφορία είδους

Η Δυσφορία είδους είναι η εμπειρία της δυσφορίας, που μερικές φορές περιλαμβάνει κλινική λυκανθρωπία (αυταπάτη ή ψευδαίσθηση ενός εαυτού ως κάποιο ζώο) και αίσθηση δυσμορφίας (υπερβολική ανησυχία για την εικόνα του σώματος ενός ατόμου) που σχετίζεται με την αίσθηση ότι το σώμα του ατόμου βρίσκεται στο λανθασμένο είδος. Ο Earls και ο Lalumière (2009) το περιγράφουν ως «η αίσθηση του να βρίσκεσαι στο λανθασμένο σώμα (είδους)... η επιθυμία του να είσαι ζώο». Έξω από την ψυχολογική βιβλιογραφία, ο όρος είναι κοινός με τις κοινότητες των otherkin και therian. Ορισμένες φορές το φαινόμενο αυτό έχει εμπειρία στο πλαίσιο της σεξουαλικής διέγερσης στην εικόνα του εαυτού ενός ατόμου ως ένα ζώο.
Κόσμος 138

Ο Κόσμος 138 (ρωσικά: "Космос 138") ή Ζενίτ-2 Νο.43 ήταν σοβιετικός κατασκοπευτικός δορυφόρος που εκτοξεύτηκε το 1967. Ήταν τεσσαρακοστός πέμπτος δορυφόρος Ζενίτ-2 που εκτοξεύτηκε.
Είχε μάζα 4730 kg.
Κατάλογος Περιφερειακών Ενοτήτων Ελλάδας ανά πυκνότητα πληθυσμού

Από την 1η Ιανουαρίου του 2011, οπότε τέθηκε σε ισχύ το Πρόγραμμα Καλλικράτης του Ν.3852/2010 οι Νομαρχιακές Αυτοδιοικήσεις καταργήθηκαν και αντικαταστάθηκαν (με μετονομασία ή διάσπαση) από 74 Περιφερειακές Ενότητες. Ακολουθεί ο Κατάλογος Περιφερειακών Ενοτήτων Ελλάδας ανά πυκνότητα πληθυσμού, ταξινομημένη με βάση την πυκνότητα πληθυσμού κάθε Π.Ε. και σύμφωνα με τα στοιχεία της Στατιστικής Υπηρεσίας (Απογραφή 2011).
Ειλεός

Ειλεός είναι μια παθολογική κατάσταση κυρίως του λεπτού αλλά και του παχέος εντέρου, η οποία πήρε το όνομά της από το ομώνυμο τελικό τμήμα του λεπτού εντέρου. Χαρακτηρίζεται από διαταραχές στη διάταξη των εντερικών ελίκων, τον περισταλτισμό, την αιμάτωση, την κινητικότητα της τροφής εντός του εντερικού αυλού οι οποίες μπορεί να προκαλέσουν ναυτία, εμετό, δυσκοιλιότητα και έντονο κοιλιακό άλγος. Σε προχωρημένα στάδια παρουσιάζεται εντερική νέκρωση και οξεία κοιλία, μια κατάσταση όπου απαιτείται επείγουσα χειρουργική αντιμετώπιση και εάν δε θεραπευθεί ο ασθενής καταλήγει νεκρός. Ο ειλεός διακρίνεται σε δυο κατηγορίες, τον αποφρακτικό και τον παραλυτικό ειλεό.
Glock

Η Glock είναι βιομηχανία κατασκευής πιστολιών με βάση την Αυστρία. Το 1963 ο Γκαστόν Γκλόκ ίδρυσε την εταιρεία που αργότερα έγινε γνωστή ως Glock. Είναι περισσότερο γνωστή για τα με πολυμερές πλαισιωμένα πιστόλια της.
ΣΝ Σέντρο Ίταλο Βενεσολάνο

Η ΣΝ Σέντρο Ίταλο Βενεσολάνο είναι μια επαγγελματική ποδοσφαιρική ομάδα από το Καράκας. Ιδρύθηκε στις 26 Μαρτίου 1964. Έδρα της ομάδας είναι το Estadio Brígido Iriarte χωρητικότητας 15000 θεατών. Συμμετέχει στη δεύτερη κατηγορία Βενεζουέλας.
Ατλέτικο Βενεζουέλα

Η Ατλέτικο Βενεζουέλα είναι μια επαγγελματική, ποδοσφαιρική ομάδα από το Καράκας. Ιδρύθηκε στις 23 Ιουλίου 2009. Έδρα της ομάδας είναι το Brígido Iriarte Stadium χωρητικότητας 12500 θεατών. Συμμετέχει στην ανώτατη κατηγορία Βενεζουέλας.
Σάσα Σταμάτη

Η Σάσα Σταμάτη (Αθήνα - 1 Οκτωβρίου 1981) είναι Ελληνίδα δημοσιογράφος και παρουσιάστρια.
ΝΚ ΓΚΟΣΚ Γκάμπελα

Η ΝΚ ΓΚΟΣΚ Γκάμπελα είναι μια ποδοσφαιρική ομάδα από την Γκάμπελα στη Βοσνία και Ερζεγοβίνη. Ιδρύθηκε το 1919. Έδρα της ομάδας είναι το Podavala χωρητικότητας 3000 θεατών. Συμμετέχει στο Πρωτάθλημα ποδοσφαίρου Βοσνίας και Ερζεγοβίνης.
Κατηγορία:Ιδρύσεις ποδοσφαιρικών ομάδων το 1919
ΦΚ Σλομπόντα Τούζλα

Η ΦΚ Σλομπόντα Τούζλα είναι μια ποδοσφαιρική ομάδα από την Τούζλα, Βοσνία και Ερζεγοβίνη. Ιδρύθηκε το 1919. Έδρα της ομάδας είναι το Stadion Tušanj χωρητικότητας 10000 θεατών. Συμμετέχει στο Πρωτάθλημα ποδοσφαίρου Βοσνίας και Ερζεγοβίνης.
ΦΚ Νόρντιλαντ

Η ΦΚ Νόρντιλαντ ήταν μια επαγγελματική ομάδα από τη Δανία. Ιδρύθηκε το 2001. Την περίοδο 2003-04 κέρδισε το πρωτάθλημα τρίτης κατηγορίας (Danish 2nd Division) και τον προβιβασμό στη Danish 1st Division αλλά διαλύθηκε στο τέλος της περιόδου όταν ο κύριος χορηγός της απόσυρε την οικονομική υποστήριξη του.
ΠΦΚ Μινιόρ Πέρνικ

Η ΠΦΚ Μινιόρ Πέρνικ είναι μια βουλγάρικη ποδοσφαιρική ομάδα από την πόλη Πέρνικ. Ιδρύθηκε το 1919. Έδρα της ομάδας είναι το Minyor Stadium χωρητικότητας 8000 θεατών. Μετράει μερικές συμμετοχές στο Πρωτάθλημα ποδοσφαίρου Βουλγαρίας, με την 4η θέση του 1955 και του 1961 να είναι η υψηλότερες στην ιστορία της.
ΠΦΚ Βίντιμα-Ρακόφσκι Σεβλιέβο

Η ΠΦΚ Βίντιμα-Ρακόφσκι Σεβλιέβο ήταν μια βουλγάρικη ποδοσφαιρική ομάδα από την πόλη Σεβλίεβο. Ιδρύθηκε στις 29 Δεκεμβρίου 1922. Έδρα της ομάδας ήταν το Yaroslav Donchev χωρητικότητας 8816 θεατών. Η ομάδα είχε μερικές συμμετοχές στο Πρωτάθλημα ποδοσφαίρου Βουλγαρίας
Χερφέλγιε Μπόλντκλουμπ

Η Χερφέλγιε Μπόλντκλουμπ ήταν μια ποδοσφαιρική ομάδα από το προάστιο Χερφέλγιε της δανικής πόλης Κέγιε. Ιδρύθηκε το 1921. Έδρα της ομάδας ήταν το Herfølge Stadion. Έχει κατακτήσει ένα Πρωτάθλημα ποδοσφαίρου Δανίας (1999-00). Το 2009 ενοποιήθηκε με την Κέγιε ΜΚ δημιουργώντας την ΧΜ Κέγιε.
Σέντρο Ατλέτικο Φένιξ

Ο Σέντρο Ατλέτικο Φένιξ είναι ένας ουρουγουανός αθλητικός σύλλογος από το Μοντεβιδέο. Ιδρύθηκε στις 7 Ιουλίου 1916. Η ποδοσφαιρική ομάδα έχει ως έδρα το Estadio Parque Capurro χωρητικότητας 1000 θεατών. Συμμετέχει στην Primera División Uruguaya. Έχει κερδίσει 7 φορές το πρωτάθλημα δεύτερης κατηγορίας της χώρας. Επίσης, έχει μία συμμετοχή στο Κόπα Σουδαμερικάνα.
Benefit

Το Benefit είναι το τρίτο άλμπουμ του αγγλικού ροκ συγκροτήματος Jethro Tull, το οποίο κυκλοφόρησε στις 20 Απριλίου του 1970 μέσω της δισκογραφικής εταιρίας "Chrysalis Records". Επανεκδόθηκε στις 25 Σεπτεμβρίου 2001 από την ίδια εταιρεία με τέσσερα επιπλέον κομμάτια.

Στις ηχογραφήσεις και την περιοδεία για την προώθηση του άλμπουμ συμμετείχε ο κιμπορντίστας Τζον Έβαν, ο οποίος είχε συνεργαστεί στο παρελθόν με το συγκρότημα. Το "Benefit" σκαρφάλωσε στο Top-5 στην Μεγάλη Βρετανία και την Γερμανία και το # 11 στο Billboard των Ηνωμένων Πολιτειών, όπου βραβεύθηκε ως χρυσός δίσκος. Η επιτυχία του δίσκου καθιέρωσε το συγκρότημα ως ένα από σπουδαιότερα ονόματα του βρετανικού ροκ, βοηθώντας το παράλληλα να γεμίζει μεγάλα στάδια κατά τις ζωντανές του εμφανίσεις. Μεταξύ αυτών και το φεστιβάλ του "Isle of Wight" του 1970. Μετά το τέλος της περιοδείας, ο μπασίστας Γκλεν Κόρνικ αποχώρησε, με τον Τζέφρι Χάμοντ να τον αντικαθιστά.

Οι κριτικές για το άλμπουμ υπήρξαν θετικές, με το "Allmusic" να του δίνει τέσσερα αστέρια με άριστα τα πέντε, το "Sputnik Music" μέσο όρο βαθμολογιών 3,7 / 5 και το "Prog Archives" 3,9 / 5.
Επισκοπή της Ρώμης

Η Επισκοπή της Ρώμης (λατινικά: "Dioecesis Urbis Seu Romana", ιταλικά: "Diocesi di Roma") αποτελεί επισκοπή της Καθολικής Εκκλησίας στη Ρώμη. Ο επίσκοπός της, γνωστός ως Πάπας, είναι ο Ύπατος Ποντίφικας και ηγέτης της Καθολικής Εκκλησίας. Δεδομένου ότι η Αγία Έδρα, είναι κυρίαρχη οντότητα όσον αφορά τις διπλωματικές σχέσεις, και με πολιτική δικαιοδοσία στο κράτος του Βατικανού μέσα στη Ρώμη. Η Επισκοπή της Ρώμης είναι η μητροπολιτική επισκοπή της Επαρχίας της Ρώμης, μιας εκκλησιαστικής επαρχίας στην Επισκοπική Διάσκεψη της Ιταλίας.Από τις 13 Μαρτίου του 2013 είναι Πάπας Φραγκίσκος.
ΦΚ Γιάντρα

Η ΦΚ Γιάντρα είναι μια ποδοσφαιρική ομάδα από το Γκάμπροβο, Βουλγαρία. Ιδρύθηκε το 1919. Έδρα της ομάδας είναι το Hristo Botev Stadium χωρητικότητας 14000 θεατών. Συμμετέχει στην Bulgarian North-West V AFG. Χρώματα της ομάδας είναι το πράσινο και το άσπρο. Έχει συμμετάσχει στο Πρωτάθλημα ποδοσφαίρου Βουλγαρίας παλαιότερα ενώ έχει και 1 συμμετοχή στο Κύπελλο Ιντερτότο ΟΥΕΦΑ (1993).
ΝΚ Τσέλικ Ζένιτσα

Η ΝΚ Τσέλικ Ζένιτσα είναι επαγγελματική ποδοσφαιρική ομάδα από τη Ζένιτσα στη Βοσνία και Ερζεγοβίνη. Ιδρύθηκε στις 16 Ιουνίου 1945. Έδρα της ομάδας είναι το Bilino Polje, χωρητικότητας 13.632 θεατών. Συμμετέχει στο Πρωτάθλημα ποδοσφαίρου Βοσνίας και Ερζεγοβίνης.

Έχει κερδίσει δύο φορές το Μιτρόπα Καπ (1971, 1972) και μία φορά το Κύπελλο Ιντερτότο ΟΥΕΦΑ (1975).
Προγκρές Μ-16

Το Προγκρές Μ-16 ήταν ρωσικό μη επανδρωμένο διαστημόπλοιο που εκτοξεύτηκε το 1993 για να ανεφοδιάσει τον διαστημικό σταθμό Μιρ. Ήταν το τριακοστό τέταρτο από τα 64 συνολικά διαστημόπλοια Προγκρές που έφτασαν στον σταθμό. Το συγκεκριμένο ήταν της έκδοσης Πρόγκρες Μ και είχε αριθμό σειράς 216. Μετέφερε τρόφιμα, νερό, οξυγόνο, καύσιμα καθώς και επιστημονικό εξοπλισμό για την διεξαγωγή επιστημονικών ερευνών.
No Need to Argue

Το "No Need to Argue" είναι το δεύτερο στούντιο άλμπουμ των The Cranberries. Κυκλοφόρησε στις 3 Οκτωβρίου του 1994. Είναι το πιο επιτυχημένο άλμπουμ της μπάντας έχοντας πουλήσει περίπου 17 εκατομμύρια αντίτυπα παγκοσμίως. Περιέχει το γνωστό τραγούδι, "Zombie". Η διάθεση του άλμπουμ είναι πιο σκοτεινή και σκληρή από ότι ήταν στο "Everybody Else Is Doing It, So Why Can't We?". Δείχνει μια πιο ώριμη ερμηνεία από την Dolores O'Riordan, η οποία γράφει για τον πόλεμο, τον θάνατο, την αγάπη και την απογοήτευση. Το τραγούδι "Yeats' Grave", το οποίο αναφέρεται λάθος σε όλες τις κυκλοφορίες του άλμπουμ ως "Yeat's Grave", μιλάει για τον ποιητή William Butler Yeats και αναφέρεται σε ένα από τα ποιήματά του, "No Second Troy". Το τραγούδι "Zombie" γράφτηκε για τις βομβιστικές επιθέσεις στο Warrington του Cheshire στην Αγγλία το 1993, οι οποίοι οδήγησαν στο θάνατο 2 παιδιών.
Προγκρές Μ-18

Το Προγκρές Μ-18 ήταν ρωσικό μη επανδρωμένο διαστημόπλοιο που εκτοξεύτηκε το 1993 για να ανεφοδιάσει τον διαστημικό σταθμό Μιρ. Ήταν το τριακοστό έκτο από τα 64 συνολικά διαστημόπλοια Προγκρές που έφτασαν στον σταθμό. Το συγκεκριμένο ήταν της έκδοσης Πρόγκρες Μ
και είχε αριθμό σειράς 218. Μετέφερε τρόφιμα, νερό, οξυγόνο, καύσιμα καθώς και επιστημονικό εξοπλισμό για την διεξαγωγή επιστημονικών ερευνών.